Oscar Pistorius se ‘vryheidbedrieër’ in hof | Maroela Media
Oscar Pistorius se ‘vryheidbedrieër’ in hof
Die 33-jarige man wat hom as ŉ beampte van die Nasionale Vervolgingsgesag (NVG) voorgedoen het en R250 000 omkoopgeld van Oscar Pistorius geëis het om sy moordsaak “te vernietig” en vryheid te waarborg, verskyn Dinsdag in die gespesialiseerde kommersiële misdaadhof in Pretoria.
Maroela Media het vroeër berig die man is Vrydagmiddag naby die hooggeregshof in Pretoria deur die Valke in hegtenis geneem nadat hulle vir hom ŉ lokval gestel het.
Volgens brig. Hangwani Mulaudzi, woordvoerder van die Valke, is die Valke Donderdagaand ingelig oor die “beampte”. Die verdagte het Pistorius glo genader en R250 000 geëis om die moordsaak teen hom te laat “vernietig”.
Die Valke het ŉ lokval gestel en die man is in hegtenis geneem nadat hy ŉ R40 000 “deposito” in ontvangs geneem het.
Annelise Burgess, woordvoerder van die Pistorius-familie, het bevestig dat Pistorius deur ŉ man genader is wat hom glo as ŉ NVG-beampte voorgedoen het. “Oscar het die Valke daarvan in kennis gestel, en die Valke het ŉ lokval opgestel,” het Burgess gesê. “Ons loof die Valke vir hul spoedige optrede en die manier waarop hulle die saak hanteer het.”
Die konstitusionele hof het vroeër vandeesmaand Pistorius se aansoek om verlof tot appèl teen sy skuldigbevinding afgekeur. Die konstitusionele hof was Pistorius se laaste poging om uit die tronk te bly ná hy Reeva Steenkamp in 2013 doodgeskiet het. Pistorius verskyn op 18 April in die Pretoriase hooggeregshof om gevonnis te word op aanklag van moord.
Nóg ontsnap uit polisieaanhouding in Limpopo
E-tol: Sanral dagvaar nou motoriste
Al het hy die omkoopgeld betaal, hoe sou die saak net kon verdwyn? Dit is mos nou nie moontlik nie.
Ek glo in gergtigheid maar hoekom Oscar se foto vir die berig te gebruik verstaan ek nie. Is dit om vir versaginde te pleit?
Jy is Reg · 3 jaar gelede
Vra maar net ek dink jy is reg.
Ek wonder · 3 jaar gelede
Ek wonder maar net of dit nie so beplan is om hom die slagoffer te maak en sodoende om versagting te pleit nie